Lietuvos grūdų supirkimo įmonėse 2020 m. 5 savaitę (01 27–202 02) kviečiai buvo superkami vidutiniškai po 180,59 EUR/t – 1,23 proc. mažesne kaina, palyginti su prieš savaitę (4 savaitę (01 20–26) buvusia kaina bei 9,21 proc. mažesne kaina negu prieš metus (2019 m. 5 savaitę (01 28–02 03). Analizuojamu laikotarpiu pašariniai miežiai (II klasės) buvo superkami vidutiniškai po 157,89 EUR/t – 4,57 proc. mažesne kaina negu prieš savaitę bei 9,57 proc. mažesne kaina negu prieš metus. Kvietrugiai buvo superkami vidutiniškai po 151,97 EUR/t – 0,21 proc. mažesne kaina, palyginti su prieš savaitę buvusia kaina, ir 1,09 proc. pigiau negu prieš metus atitinkamu laikotarpiu. Grikiai šių metų 5 savaitę buvo superkami vidutiniškai po 403,22 EUR/t – 0,21 proc. mažesne kaina negu prieš savaitę, bet net 2 kartus didesne kaina negu 2019 m. 5 savaitę. Lietuvos statistikos departamento duomenimis, 2019 m. jų derlius sudarė 30,7 tūkst. t ir buvo net 42,51 proc. mažesnis negu 2018 m.

Šaltinis: ŽŪIKVC (LŽŪMPRIS)  
Grūdų ir rapsų sektoriaus informaciją parengė D. Pyrantienė, R. Banionienė ir G. Garliauskienė, tel. (8~37) 397 227

[2020-02-10](https://www.vic.lt/zumpris/2020/02/10/grudu-supirkimo-kainos-lietuvoje-2020-m-sausio-menesio-pabaigoje-vasario-pradzioje-sumazejo/)

[Grūdų ir aliejinių augalų sektoriaus vidaus rinkos apžvalgos](https://www.vic.lt/zumpris/category/grudu-ir-aliejiniu-augalu-sektorius/grudu-ir-aliejiniu-augalu-sektoriaus-vidaus-rinkos-apzvalgos/)